**NAVODILA ZA DOPOLNJEVANJE OSNUTKA DRUGEGA PROSTOVOLJNEGA NACIONALNEGA PREGLEDA DOSEGANJA CILJEV TRAJNOSTNEGA RAZVOJA**

V pregled in morebitno dopolnitev vam pošiljamo osnutek poglavij po ciljih trajnostnega razvoja drugega prostovoljnega nacionalnega pregleda doseganja ciljev trajnostnega razvoja Slovenije.

Kot enega izmed ključnih deležnikov vas naprošamo, da dokument pregledate ter nanj podate morebitne komentarje, predloge vsebinskih popravkov oziroma dopolnitev, predvsem pa, da skušate dokument dopolniti s priporočili za ravnanje Slovenije na posameznih področjih ciljev trajnostnega razvoja v prihodnje. Za vsak cilj trajnostnega razvoja lahko torej ločeno navajate priporočila, vezana na slednjega (na voljo na koncu vsakega poglavja).

Ni vam potrebno dopolnjevati celotnega osnutka – predlagamo, da se pri dopolnjevanju oziroma podajanju predlogov in priporočil osredotočite predvsem na cilje trajnostnega razvoja, ki smiselno sovpadajo z vašim delom oziroma delom organizacije, ki jo predstavljate.

Vljudno vas prosimo, da vse popravke in komentarje v dokument vpisujete s pomočjo funkcije *sledi spremembam* (prispevkov deležnikov, ki tega ne boste storili, žal ne bomo upoštevali). Morebitne dopolnitve poročila lahko, že ubesedene kot bi jih želeli videti v poročilu, podate tudi v *pripombah.*

Dokument, dopolnjen z vašimi vsebinskimi prispevki, nam prosim posredujte do  **ponedeljka, 4. maja 2020,** na elektronski naslov Kaja.Primorac@gov.si.

Morebitnih slovničnih napak vam ni potrebno popravljati, saj bo zagotovljeno lektoriranje dokumenta.

**OPOMBA:** Dokument, ki ste ga dobili v usklajevanje, ne predstavlja celotnega drugega prostovoljnega pregleda doseganja ciljev trajnostnega razvoja Slovenije, temveč zgolj njegovo jedro. Celotno poročilo bo obsegalo še uvodne in zaključne vsebine ter krajša poglavja o trajnostnem razvoju v okviru posameznih slovenskih razvojnih regij, ki pa bodo usklajena z regionalnimi razvojnimi agencijami in lokalnimi deležniki.